ועדת העבודה, הרווחה והבריאות, כנסת 18, פרוטוקול מספר 4, 2009-05-11 12:00

חיים כץ: שלום רב, אני מתכבד לפתוח את הישיבה.

חיים כץ: על סדר היום תקנות הביטוח הלאומי (דמי קבורה)(הוראת שעה), התשס"ט-2009.

חיים כץ: התכנסנו לישיבת המשך, לדיון שהיה ב-22 בדצמבר 2008.

חיים כץ: הדיון שנערך שם, נערך דיון בהשוואת חברה קדישא וגופים מקבילים שעוסקים בקבורה בפריפריה, והמחלוקת שהיתה שם, אני מבין שזה היה תשלום רטרואקטיבי.

חיים כץ: ביטוח לאומי היה מוכן לשלם בשוטף, ובית המשפט קבע שצריך לשלם רטרואקטיבית מ-1 באפריל 2005.

חיים כץ: אנחנו באנו לפה לאשר תקנות בית המשפט, שיש מחלוקות עוד בין הצדדים?

שמעון נבון: עד כמה שידוע לי, לא.

חיים כץ: אז אני אתן מילות רקע לחברים.

חיים כץ: אנו חוזרים לזה שאנחנו חושבים שבמדינת ישראל יש קבורה חינם, לפי סעיף 266, אבל הביטוח הלאומי משלם בגין קבורת נפטר לתשלומים שונים לפי אזורי הקבורה, לפי גיל הנפטר, אם הוא בגיל מסוים – זה פחות כסף, אם הוא מעל גיל 10 – יותר כסף.

חיים כץ: אם הוא פחות מחודש, זה גם כן פחות כסף.

חיים כץ: היו מחלוקות לגבי גובה התשלום, ששאלו: למה בעיירת פיתוח התשלום הוא אחר מאשר חיפה, תל אביב, ירושלים?

חיים כץ: המחלוקות האלה הגיעו לבית המשפט, ובית המשפט קבע סכומים.

חיים כץ: הוא איחד שתי קבוצות, בסעיפים 4 ו-5, את תת-הקבוצה הוא איחד ל-4 ו-5, וקבע הוראת שעה עד יולי 2010.

חיים כץ: אז הביטוח הלאומי יגבש רה-ארגון במערכת הקבורה, נעלה את תוחלת החיים, נסגור את נושא הקבורה.

חיים כץ: אני חושב שהישיבה הזו היא ישיבה פורמלית, לאשר את ההסכמות בין הצדדים?

חיים כץ: יש הסכמה לפי צו בית המשפט לגובה הסכומים, לתאריכים, לתאריך התחולה הרטרואקטיבית.

חיים כץ: אגב, זה צמוד?

רון רוגין: הביטוח הלאומי צריכים לתת הצהרה, לפי ההסכמה.

שמעון נבון: הסכום הוא 3,500 מאפריל 2005, וזה צמוד למדד המחירים לצרכן.

חיים כץ: העדכון הוא פר הנקברים באותה שנה או פר סכום כולל?

חיים כץ: מה נכון?

שמעון נבון: מעודכנים לכל שנה, עבור כל נפטר.

שמעון נבון: הנפטרים של 2005- -

חיים כץ: העדכון הוא חד-שנתי או מדי חודש?

שמעון נבון: חד-שנתי.

חיים כץ: אפשר להקריא את התקנות?

שמרית שקד: כן, רק אעיר – מכיוון שכל הנושא של עדכון הסכומים לא רשום בתקנות, אלא זה נאמר מתוך הנחה שזה מובן מאליו – הסברנו שזה ממש לא מובן מאליו.

שמרית שקד: סיכמנו שנקבע – אני אקרא את השורה הזאת.

שמרית שקד: קוראת תקנות הביטוח הלאומי (דמי קבורה)(הוראת שעה), התשס"ט-2009.

שמרית שקד: כאן יש הסכמה עם הביטוח הלאומי להוסיף, הסכומים הנקובים בתקנות אלה יעודכנו לגבי שנת 2006, 2007, 2008, 2009 ו-2010 לפי המנגנון הקבוע בסעיף 8 לתקנות אלה.

חיים כץ: זה מרצה אתכם?

רון רוגין: כמו שסוכם.

חיים כץ: מי בעד לקבל את התקנות?

חיים כץ: מי נגד?

חיים כץ: מי נמנע?

חיים כץ: הצבעה בעד – רוב נגד – אין נמנעים – אין תקנות הביטוח הלאומי (דמי קבורה)(הוראת שעה), התשס"ט-2009 אושרו.

חיים כץ: תודה.

חיים כץ: אין נגד, אין נמנעים.

חיים כץ: תודה רבה, הישיבה נעולה.